# Dova

Francisca Dolz González (n. Tavernes de la Valldigna, La Safor, 31 de desembre de 1943), coneguda artísticament com a Dova, és una cantant pop valenciana. El seu nom artístic està format per les primeres lletres del seu primer cognom i el del seu marit, Joan Vallori.

## Trajectòria

Nascuda a Tavernes de la Valldigna (Safor), la seua família es trasllada a viure a València i posteriorment a Mallorca, on passa la seua joventut. La seua carrera professional comença el 1963, quan, bàsicament per necessitat econòmica, passa de fer de mestressa de casa a actuar en sales de festes del País Valencià i les Illes Balears, interpretant simultàniament temes en castellà i en català. La popularitat, però, no li arriba fins a la darreria dels anys seixanta, per la seua participació en els dos principals festivals de la cançó de l'Estat espanyol, el Festival de la Cançó Mediterrània, a Barcelona, el 1967 (on quedaria segona amb el tema "Com el vent", a 2 vots de la cançó guanyadora), i el de Benidorm, el 1968 (l'any del triomf de Julio Iglesias amb "La vida sigue igual"). El 1968 també assisteix com a convidada al Festival Orfeu d'Or de Bulgària.
El punt d'inflexió en la seua carrera va arribar el 1970, amb la intervenció en el programa de TVE Pasaporte a Dublín, que li va obrir les portes per participar en el Festival d'Eurovisió de l'any 1971. El concurs el guanya la cantant Karina, però Dova va poder-hi demostrar la seua versatilitat i qualitat vocal. La cançó "Los gitanos" es converteix en el seu tema més popular.
Però el seu gran salt internacional es va produir arran de les seues intervencions i triomfs absoluts en diversos festivals europeus. El 1970 forma part de la selecció espanyola d'intèrprets que va participar en el Festival de la Cançó de la Copa d'Europa, celebrat a Knokke-Heist (Bèlgica). També va participar, el 1971, al Festival de Brașov (Romania), on va aconseguir el Premi especial del jurat, i al Festival de Belgrad (República Federal Socialista de Iugoslàvia), on va ser guanyadora. La seua fama sobrepassa prompte els límits de l'Estat espanyol i arriba fins a Alemanya, Àustria, Polònia, Bulgària i en particular Romania.
Al començament dels anys vuitanta, Dova posa fi a la seua carrera com a cantant i torna a fer de mestressa de casa. Només tornarà a pujar als escenaris en alguns festivals benèfics.

## Discografia

* La Búsqueda, 1963, EMI
* La búsqueda
* Un tango por favor
* Ana María
* Fiesta Brasileña
* Oir tu voz, 1963, EMI
* Oir tu voz
* Tengo una canción
* Qué pequeńo es el cielo
* A mi edad
* Com el vent – M'agradaría, 1967, Canigo
* La Gente, 1968, Sayton (EP)
* Corazón feliz – Digo si a la vida, 1968, Sayton
* Mr. Monday – Lo mejor que tu me has dado, 1970, Polydor
* Cançó catalana, 1971, Canigó
* Com és que sóc així?
* No tinc ajuda
* Ho he de fer
* Mai no es pot dir
* Para ti – Si fuera Domingo, 1971, Polydor
* He Ain't Heavy... He's My Brother – Los Gitanos, 1971, Polydor
* Lo vas a ver – Me despierto cantando tu nombre, 1971, Polydor
* Vete de mí – Hoy por primera vez, 1972, Polydor
* Cabaret – Tu canción, 1972, Polydor
* Lili Ivanova, 1973 (LP)
* Hay un mañana – Miraté, miramé, 1973, Polydor
* Como una estrella – Amistad, 1974, Polydor
* ¿Qué tiene la otra? – Una sola vez, 1977, EMI – Odeon
* Tengo ganas de cantar – Milagro en Toledo, 1977, Odeon
* Grandes éxitos, 1996, CD, Polydor
* Los Gitanos
* Hoy por primera vez
* Hay un mañana
* Si fuera Domingo
* Para tí
* Lo vas a ver
* Vete de mí
* Me despierto cantando tu nombre
* Lo mejor que tu me has dado
* Miraté, miramé

## Notes

* 1 2 Biografia a lafonoteca
* ↑ Programa complet de Pasaporte a Dublín al web de RTVE [cit. 2010-02-06]
* ↑ Dova, premio especial en el Festival de Brasov (Rumania) [cit. 2010-02-06]
* ↑ Belgrado: Primer premio para España en un festival de música [cit. 2010-02-06]
* ↑ http://www.facebook.com/discography/?id=177886554263
* ↑ Discografia en a45rpm

## Enllaços externs

* Reportatge sobre Dova al programa Te'n recordes? de Canal 9 (1995) (YouTube)
* Dova: Com el vent (YouTube)